**ปัจจัยที่มีความสัมพันธ์กับพฤติกรรมเสี่ยงทางเพศของนักเรียนไทยชั้นมัธยมศึกษาตอนต้น**

บทคัดย่อ

**ที่มาและความสำคัญ**

การมีเพศสัมพันธ์ก่อนวัยอันควรเป็นปัญหาที่มี แนวโน้มเพิ่มขึ้นในกลุ่มเด็กนักเรียนในประเทศไทย โดยมีรายงานว่าการมีเพศสัมพันธ์ครั้งแรกทั้งของ เพศหญิงและเพศชายเริ่มเมื่ออายุเฉลี่ยประมาณ 13 ปี ซึ่งผลกระทบที่ตามมาได้แก่ การเกิดโรคติดต่อ ทางเพศสัมพันธ์และการตั้งครรภ์ก่อนวัยอันควร จากรายงานการวิจัยถึงสาเหตุของการมีเพศสัมพันธ์ กันเร็วขึ้นในกลุ่มนักเรียน ได้แก่ การดื่มสุราและการ เที่ยวสถานเริงรมย์กับเพื่อน ซึ่งสอดคล้องกับสถิติ ของโครงการติดตามสภาวการณ์เด็กและเยาวชน ระดับจังหวัดของเด็กมัธยมศึกษาตอนต้นในจังหวัด ลพบุรี ปี พ.ศ. 2548-2549

**วัตถุประสงค์**

เพื่อหาปัจจัยที่มีความสัมพันธ์กับ พฤติกรรมเสี่ยงทางเพศในวัยรุ่นตอนต้นโดยใช้กรอบ แนวคิดจากแบบจำลองการวางแผนเพื่อสุขภาพ (PRECEDE-PROCEED Model)

**วิธีดำเนินการ**

การวิจัยครั้งนี้เป็นการวิจัยเชิงพรรณนาแบบ ภาคตัดขวาง การกำหนดขนาดกลุ่ม ตัวอย่างโดยใช้การวิเคราะห์ค่ากำลังทดสอบ จากตัวแปรอิสระด้านข้อมูลส่วนบุคคล และปัจจัยการวิจัย ดังนั้นการศึกษานี้ได้กลุ่มตัวอย่างจำนวนทั้งสิ้น ประมาณ 150 คน การคัดเลือกกลุ่มตัวอย่างเป็นแบบการคัดเลือก กลุ่มตัวอย่างแบบ cluster and stratified sampling โดยเริ่มทำการสุ่มเลือกโรงเรียนในเขตเทศบาล 1 โรงเรียนจากจำนวน 5 โรงเรียนและโรงเรียน นอกเขตเทศบาล 1 โรงเรียนจากจำนวน 18 โรงเรียน และทำการสุ่มกลุ่มตัวอย่างอย่างง่ายจากแต่ละชั้น ปีการศึกษาที่ 1, 2 และ 3 ของโรงเรียนที่สุ่มได้ จำนวนชั้นละ 25 คน โดยเกณฑ์การคัดเข้าของ กลุ่มตัวอย่างได้แก่ เด็กนักเรียนเพศหญิงและเพศชาย ที่มีอายุระหว่าง 12-15 ปี อาศัยอยู่กับบิดา มารดา หรือผู้ปกครองอย่างน้อย 6 เดือน สมัครใจและยินดี เข้าร่วมในการวิจัย และบิดา มารดาหรือผู้ปกครอง ยินยอมให้เด็กเข้าร่วมในการวิจัย

เครื่องมือที่ใช้ในการเก็บรวบรวมข้อมูล ประกอบด้วยแบบสอบถามที่ถูกพัฒนาโดยผู้วิจัย โดยแบบสอบถามได้ทำการตรวจสอบความเที่ยงตรง ของเนื้อหา (Content validity) จากผู้เชี่ยวชาญด้าน การทำวิจัยในวัยรุ่นและอาจารย์ด้านการสร้างเครื่องมือ จำนวน 3 คน ซึ่งแบบสอบถามประกอบด้วย 6 ส่วน คือ

***ส่วนที่ 1 ข้อมูลส่วนบุคคลของนักเรียน***

***ส่วนที่ 2 การรับรู้ความสามารถในการหลีกเลี่ยง พฤติกรรมเสี่ยงทางเพศ***ประกอบด้วยข้อคำถาม 10 ข้อ ครอบคลุมคำถามเกี่ยวกับความเชื่อมั่นในการ หลีกเลี่ยงพฤติกรรมเสี่ยงทางเพศ 4 ด้าน ได้แก่ การดื่มเครื่องดื่มที่ผสมแอลกอฮอล์ การเปิดรับสื่อ ที่กระตุ้นอารมณ์เพศ การแตะต้องสัมผัสระหว่าง ชายหญิงเชิงชู้สาว และการเที่ยวสถานเริงรมย์

***ส่วนที่ 3 การเข้าถึงสื่อกระตุ้นอารมณ์ทางเพศ*** โดยแบ่งเป็น (1) ช่องทางการเข้าถึงสื่อกระตุ้นอารมณ์ ทางเพศ ประกอบด้วยข้อคำถาม 6 ข้อ แบบวัดเป็น Liker Scale 4 ระดับ (2) ความสะดวก ในการเข้าถึงสื่อกระตุ้นอารมณ์ ทางเพศประกอบด้วย ข้อคำถามจำนวน 6 ข้อ

***ส่วนที่ 4 การควบคุมกำกับติดตามของบิดา มารดาและผู้ปกครอง***ประกอบด้วยข้อคำถาม จำนวน 10 ข้อ

***ส่วนที่ 5 การสื่อสารเรื่องเพศในครอบครัว***ประกอบด้วยข้อคำถามจำนวน 12 ข้อครอบคลุมถึง การที่บิดามารดาหรือผู้ปกครอง ให้ความรู้เรื่องต่างๆ

***ส่วนที่ 6 พฤติกรรมเสี่ยงทางเพศ***ซึ่งเป็น พฤติกรรมที่จะนำไปสู่การมีเพศสัมพันธ์ ประกอบด้วย ข้อคำถาม จำนวน 14 ข้อ ในเรื่องการดื่มเครื่องดื่ม ที่ผสมแอลกอฮอล์ การเปิดรับสื่อที่กระตุ้นอารมณ์เพศ การแตะต้องสัมผัสระหว่างชายหญิงเชิงชู้สาว การเที่ยว สถานเริงรมย์

**ผลการศึกษา**

กลุ่มตัวอย่างส่วนใหญ่ เป็นเพศหญิงมากกว่า เพศชาย (ร้อยละ 64.0 และ 36.0 ตามลำดับ) โดย มีค่าเฉลี่ยอายุ 13.8 (SD = 0.9) ผลการเรียนเฉลี่ย 3.1 (SD = 0.5) จากคะแนน 4 ระดับ โดยส่วนใหญ่ อาศัยอยู่กับบิดาและมารดา (ร้อยละ 47.3) รองลงมา อาศัยอยู่กับมารดาตามลำพัง (ร้อยละ 23.3) วุฒิการ ศึกษาส่วนใหญ่ของบิดาและมารดาจบชั้นมัธยมศึกษา (ร้อยละ 40.8 และ 36.0 ตามลำดับ) รองลงมาคือ ระดับประถมศึกษา (ร้อยละ 24.0 และร้อยละ 32.8) ประกอบอาชีพรับจ้าง (ร้อยละ 42.7 และร้อยละ 42.7) และค่าใช้จ่ายที่ได้รับต่อวันตั้งแต่ 20-120 บาท (ค่าเฉลี่ย 56.9 ± 18.8 บาท)

**สรุปผลการศึกษา**

นักเรียนที่มีการรับรู้ความสามารถในการ หลีกเลี่ยงพฤติกรรมเสี่ยงทางเพศสูงจะมีพฤติกรรม เสี่ยงทางเพศลดลง โดยพบว่าการรับรู้ความสามารถ ในการหลีกเลี่ยงพฤติกรรมเสี่ยงทางเพศมีสัมพันธ์ ทางลบกับช่องทางการเข้าถึงสื่อและความสะดวก ในการเข้าถึงสื่อกระตุ้นอารมณ์ทางเพศ พบว่าปัจจัยเสริมมีความสัมพันธ์ กับปัจจัยเอื้อด้านช่องทางการเข้าถึงสื่อกระตุ้นอารมณ์ ทางเพศที่ส่งผลต่อการเกิดพฤติกรรมเสี่ยงทางเพศ

ดังนั้นควรมีการวิจัยเพื่อหากลไกของความสัมพันธ์ ระหว่างปัจจัยเหล่านี้ อย่างไรก็ตามการนำผลการวิจัยนี้ ไปใช้ อาจมี ข้อจำกัดบางประการ เนื่องจากกลุ่มตัวอย่าง ส่วนใหญ่ เป็นเพศหญิงและส่วนใหญ่อาศัยอยู่กับบิดา และมารดาซึ่งมักจะปฏิบัติตามการแนะนำและดูแล ของบิดาและมารดา

**คำสำคัญ**

วัยรุ่นตอนต้น, การรับรู้ความสามารถ ของตนเอง, การควบคุมกำกับติดตาม, การสื่อสารเรื่องเพศ, พฤติกรรมเสี่ยง ทางเพศ